open-index/open-wikipedia-markdown huggingface dataset:
Algirdas Kunčinas

**Algirdas Kunčinas** (g. 1948 m. sausio 27 d. Alytuje) – filosofas, Lietuvos politinis veikėjas.
Jurgio Kunčino brolis.

## Biografija
 
1965 m. aukso medaliu baigė Alytaus 2–ąją vidurinę mokyklą. 1970 m. su pagyrimu baigė Kauno politechnikos instituto Vilniaus fakultetą, inžinierius radistas. 1975–1978 m. Vilniaus universiteto Filosofijos katedros aspirantas, 1982 m. humanitarinių mokslų daktaras, disertacijos tema „Pažinimas kaip funkcinis modeliavimas“, disertacijos vadovai E. Meškauskas ir B. Kuzmickas.

1970–1975 m. Vilniaus inžinerinio statybos instituto dėstytojas, 1978–1985 m. vyr. dėstytojas, docentas. 1985–1990 m. Aukštojo ir specialiojo mokslo ministerijos skyriaus, valdybos viršininkas. 1990–1992 m. Vilniaus Gedimino technikos universiteto (VGTU) humanitarinių ir socialinių mokslų katedros docentas, universiteto tarybos narys, 1996–2000 m. VGTU Filosofijos katedros docentas. 2006–2017 m. Valstybinės duomenų apsaugos inspekcijos direktorius.

Mokslo tyrinėjimų sritis – mokslo metodologija, technikos filosofija, informacinės visuomenės raidos problemos. Paskelbta per 50 straipsnių Lietuvoje, Rusijoje, Vokietijoje. Pranešimai skaityti Lietuvoje, Ukrainoje, Suomijoje, Pietų Korėjoje, Vokietijoje.

Nuo 1990 m. Lietuvos demokratinės darbo partijos narys, nuo 1991 m. šios partijos Vilniaus miesto tarybos pirmininkas. Nuo 2001 m. Lietuvos socialdemokratų partijos  narys, LSDP tarybos narys, 2001–2006 m. Vilniaus skyriaus pirmininkas. 2009–2017 m. buvo suspendavęs narystę LSDP. Nuo 2017 m. LSDP Vilniaus miesto skyriaus garbės pirmininkas.

1992–1996 m. ir 2000–2004 m. Seimo narys. 1992–1996 m. LDDP frakcijos seniūno pavaduotojas, Jaunimo reikalų komisijos pirmininkas, 2001–2004 m. Informacinės visuomenės plėtros komiteto pirmininkas 1997–2002 m. Vilniaus miesto savivaldybės tarybos narys (LDDP sąraše), frakcijos seniūnas.

1965 m. Lietuvos jaunių tinklinio čempionas, 1993–1997 m. Lietuvos tinklinio federacijos prezidentas, Lietuvos pasaulietinės kultūros draugijos pirmininkas. 2018 m. Lietuvos tautinis olimpinis komitetas už nuopelnus olimpiniam sportui apdovanojo A. Kunčiną Olimpine žvaigžde.

## Šaltiniai
Niujorko Knicks

**Niujorko „Knicks“** () – NBA Rytų konferencijos Atlanto pogrupio krepšinio komanda iš Niujorko.

## Istorija
 *Knicks* kartu su Bostono „Celtics“ yra viena iš tų komandų vis dar esanti tame pačiame mieste nuo NBA lygos įkūrimo pradžios 1949 m., kai susijungė *The Basketball Association of America* su *National Basketball League*. Jie yra tapę NBA čempionais du kartus – 1970 ir 1973 m.

2014 m. kovo 18 d. buvo paskelbta, kad legendinis NBA treneris Phil Jackson tapo klubo prezidentu.

## Sezonai

## Komandos sudėtis

### Šlovės muziejaus nariai
* Red Holzman
* Hubie Brown
* Isiah Thomas (komandos prezidentas nuo 2003 m., įamžintas kaip Detroito „Pistons“ žaidėjas)
* Lenny Wilkens
* Larry Clown

### Įamžinti marškinėliai
Klubas yra įamžinęs garsiausių savo krepšininkų marškinėlius. Numeriai marškinėlių, kuriuos jie nešiojo, daugiau niekada nebus naudojami komandoje. Į šį sąrašą įeina:
* **10** – Walt Frazier, G, 1967-77; komentatorius
* **12** – Dick Barnett, G, 1965-74
* **15** – Earl Monroe, G, 1972-80
* **15** – Dick McGuire, G, 1949-57; vyr. treneris, 1965-68
* **19** – Willis Reed, CP, 1964-74; vyr. treneris, 1977-78
* **22** – Dave DeBusschere, P, 1969-74
* **24** – Bill Bradley, P, 1967-77
* **613** – Red Holzman, vyr. treneris, 1967-77 & 1978-82 (vadovavo 613 laimėtom rungtynėm)
* **33** – Patrick Ewing, CP, 1985–2000

### Lietuviai žaidę "Knicks" komandoje

* Mindaugas Kuzminskas – 2016–2017 m.

* Ignas Brazdeikis – 2019–2021 m.

## Šaltiniai

## Nuorodos
* Oficiali Niujorko „Knicks“ svetainė
Chaosas (2006 filmas)

**Chaosas** – 2006 JAV kriminalinis filmas. Filme pasakojame apie banko apiplėšimą. Pagrindinė tema Chaoso teorija, jos panaudojimas maskuojant nusikaltimo pėdsakus, bei korumpuoti policininkai.

## Aktoriai
: *Aktorius – filmo veikėjas*
* Jason Statham	- 	Quentin Conners
* Ryan Phillippe	- 	Shane Dekker
* Wesley Snipes	- 	E. Lorenz
* Henry Czerny	- 	Kapitonas Jenkins
* Kimani Ray Smith	-	Banko kasininkas
* Justine Waddell	- 	Galloway
Ona Kuprienė

**Ona Kuprienė** (g. 1944 m. liepos 14 d. Batakiuose, Tauragės rajonas) – pedagogė, Lietuvos politinė veikėja.

## Biografija
 
1961 m. baigė Batakių vidurinę mokyklą, 1966 m. Vilniaus universiteto Filologijos fakultetą, rusų kalbos ir literatūros dėstytoja.

1966 m. Lentvario vidurinės mokyklos, 1967 m. Vilniaus 32–os vidurinės mokyklos mokytoja. 1968–1972 m. Zibalų aštuonmetės mokyklos direktorė. 1972–1976 m. Vilniaus 3–os vidurinės mokyklos direktoriaus pavaduotoja. 1976–1983 m. Vilniaus profesinės technikos mokyklos mokymo dalies vedėja, 1983–1988 m. Buivydiškių tarybinio ūkio – technikumo profsąjungos pirmininkė. 1988–1995 m. Vilniaus 2–os statybininkų mokyklos mokytoja. 1996–2000 m. Seimo nario padėjėja.

Nuo 1991 m. Lietuvos socialdemokratų partijos Vilniaus skyriaus narė, 1999–2000 m. LSDP statuto komisijos narė. Nuo 2000 m. „Socialdemokratija – 2000“ narė.

1997–2000 m. Vilniaus miesto savivaldybės tarybos narė.

Tarptautinės tikinčiųjų socialistų lygos Vykdomojo komiteto narė. Organizacijos „Gelbėkit vaikus“ valdybos narė, Vilniaus organizacijos pirmininkė, labdaros fondo „Vaikai“ pirmininkė.
Vilniaus universiteto Kamerinės muzikos ansamblis

**Vilniaus universiteto Kamerinės muzikos ansamblis** – Vilniaus universiteto meno kolektyvas. VU Ansamblyje groja įvairių fakultetų ir specialybių studentai Narių sudėtis dažnai keičiasi.

## Istorija
1979 m. įkūrė Paulius Bernardas Koncė.

Pirmasis koncertas surengtas 1980 m., 1981 m. padaryti pirmieji įrašai. 

1982 m. Tarptautiniame kamerinės muzikos studentų ansamblių konkurse Jerevane ansamblis laimėjo II premiją, 1983 m. – I premiją. 

Nuo 1985 m. bendradarbiauja su universiteto merginų choru „Virgo“.

Per savo 27 metų istoriją VU kamerinės muzikos ansamblis yra koncertavęs Vengrijoje, Estijoje, Rusijoje, Ukrainoje, Bulgarijoje, Vokietijoje, Meksikoje, Prancūzijoje ir kitur.

1992 m. įrašyta pirmoji garso kasetė, 1997 m. – garso kasetė su choru „Virgo“. 1998 m. kartu su Upsalos choru pastatyta Henry Purcell opera „Didonė ir Enėjas“. 2004 m. ansamblis išleido savo kompaktinį diską.

## Nuorodos
* Ansamblio internetinis puslapis
Povinės stauridės

**Povinės stauridės** (*Nematistiidae*) – ešeržuvių (*Perciformes*) šeima, kurioje 1 gentis ir 1 rūšis – **povinė stauridė** (*Nematistius pectoralis*). Paplitusi šiaurrytinėje Ramiojo vandenyno dalyje nuo Kalifornijos iki Panamos.
Rimantas Vaitkus

**Rimantas Vaitkus** (g. 1957 m. spalio 1 d. Plungėje) – chemikas, Lietuvos politinis veikėjas.

## Biografija

1975 m. baigė Plungės 3–ąją vidurinę mokyklą, 1980 m. Vilniaus universiteto Chemijos fakultetą. 1992 m. gamtos mokslų (chemijos) daktaras, dviejų išradimų autorius. 1996 m. stažavosi Upsalos, 1997 m. Kreitono universitetuose.

1979–1984 m. Respublikinės jaunųjų technikų stoties būrelio vadovas, 1980–1992 m. „Fermento“ instituto mokslinis bendradarbis, 1990–1991 m. Vilniaus 44-osios vidurinės mokyklos chemijos mokytojas. 1992–1997 m. Vilniaus pedagoginio universiteto chemijos katedros dėstytojas asistentas, 1994 m. docentas, Chemijos ekspertų komisijos narys, 1997–2001 m. Švietimo ir mokslo ministerijos Mokslo ir studijų departamento skyriaus vedėjas, 2001–2004 m. ir 2012–2015 m. švietimo ir mokslo viceministras. 2005–2008 m. – Mykolo Romerio universiteto prorektorius. 2008–2012 m. – VU prorektorius.

2015–2016 m. Vyriausybės pirmasis kanclerio pavaduotojas.

1988 m. Lietuvos Persitvarkymo Sąjūdžio aktyvistas. Nuo 1989 m. Lietuvos socialdemokratų partijos narys, 2000–2001 m. ir 2012–2013 m. Vilniaus skyriaus laikinasis pirmininkas. Nuo 1995 m. LSDP tarybos narys.

1991–1995 m. Grigiškių apylinkės tarybos narys, 2000–2007 m.  ir 2012-2015 m. Vilniaus miesto savivaldybės tarybos narys.

Chemijos vadovėlių, pratybų sąsiuvinių, mokslinių straipsnių autorius ir bendraautoris. 1991–2001 m. vadovavo Lietuvos moksleivių komandoms tarptautinėse chemijos olimpiadose.

## Visuomeninė veikla

Studijuodamas Rimantas Vaitkus buvo studentų profsąjungos pirmininkas.

## Šaltiniai

* LRS informacija .
Mėnuliniai ešeriai

**Mėnuliniai ešeriai** (*Menidae*) – ešeržuvių (*Perciformes*) šeima, kurioje 1 gentis ir 1 rūšis – **dėmėtasis mėnulinis ešerys** (*Mene maculata*). Dydis – iki 20 cm. Paplitę Indijos ir Ramiajame vandenynuose.
13 vaiduoklių

**13 Vaiduoklių** () – 2001 JAV siaubo filmas. Leidėjas – Warner Bros. Filmas yra nauja 1960 metų William Castle filmo versija. Pasakojama apie vaiduoklių apsėstą namą ir jame įkalintus žmones.

## Aktoriai
: *Aktorius – filmo veikėjas*
* Tony Shalhoub – Arthur Kriticos;
* Embeth Davidtz – Kalina Oretzia;
* Matthew Lillard – Dennis Rafkin;
* Shannon Elizabeth – Kathy Kriticos;
* Alec Roberts – Robert 'Bobby' Kriticos;
* JR Bourne – Benjamin Moss;
* Rah Digga – Maggie Bess;
* F. Murray Abraham – Cyrus Kriticos;
* Matthew Harrison – Damon.
Sidabrapilviai ešeriai

**Sidabrapilviai ešeriai** (*Leiognathidae*) – ešeržuvių (*Perciformes*) šeima. Paplitę Indijos, Ramiojo vandenyno vakarinėje dalyje iki Japonijos, taip pat Viduržemio jūros baseino sūriuose, apysūriuose ir gėluose vandenyse. 

## Gentys
*Gazos (*Gazza*)
*Paprastieji sidabrapilviai ešeriai (*Leiognathus*)
*Kablianosiai sidabrapilviai ešeriai (*Secutor*)
Plyta

**Plyta** – nedidelis stačiakampio gretasienio formos molio blokas, naudojamas statyboje. Plytos skirstomos į degtas ir nedegtas (žalias), keramines (molio), silikatines.

## Pritaikymas
Plytos daugiausia naudojamos statyboje – atitvarose (laikančios ir nelaikančios sienos, atraminės sienos, skirtos žemei sulaikyti), taip pat naudojamos grindyse, terasose, takuose. Dėl savo tankumo ir atsparumo ėdžioms medžiagoms, jos taip pat plačiai naudojamos rengiant drenažo, nuotekų sistemas.

## Istorija

Plytos pradėtos naudoti prieš daugiau kaip 6&nbsp;000 metų – iš keraminių plytų senovės Rytų šalyse namai buvo statomi 7–6 tūkstantmetyje pr. m. e. 3–2 tūkstantmetyje pr. m. e. pradėtos naudoti Egipte. Senovės Graikijoje buvo naudotos degtos plytos. Keraminės plytos Lietuvoje gaminti pradėtos XIII amžiuje. XIX a. Vokietijoje išrastos silikatikės plytos, Lietuvoje gaminti pradėtos 1929 m. Petrašiūnų plytų fabrike „Bitukas“. Pirmosios plytos buvo gaminamos  230–310 mm ilgio, 140–200 mm pločio, 60–90 mm storio, siekiant, kad jas galėtų lengvai nešioti vienas žmogus. Viename plytos šone buvo padaromi 3–6 grioveliai. Tokios plytos vadinamos brauktinėmis. Šiais laikais naudojamas daugetas įvairių didžių plytų. Statybinės plytos paprastai būna 5,5 × 9,5 × 20 cm dydžio. Šiuolaikinis plytų gaminimo procesas beveik nepasikeitęs nuo ankstyvųjų plytų, jis sudarytas iš tų pačių etapų, tik šiek tiek patobulintas.

Rusijos imperijoje mūrinių pastatų architektūroje prigijo plytų stiliaus terminas.

## Išnašos
Kubas (filmas)

**Kubas** () – 1997 Kanados mokslinės fantastikos siaubo filmas. Montažas – John Sanders. Kinematografija – Derek Rogers. Muzika – Mark Korven. Filme pasakojama apie milžiniškame kube įkalintus žmones bei jų išgyvenimus. Buvo sukurti filmo tęsiniai: Kubas 2: Hiperkubas (2002) ir Kubas. Nulis (2004).

## Aktoriai
: *Aktorius – filmo veikėjas*
* Nicole de Boer	-	Joan Leaven (matematikos studentas)
* Nicky Guadagni	-	Helen Holloway (daktaras)
* David Hewlett	- 	David Worth (architektas)
* Andrew Miller	- 	Kazan (autistas)
* Julian Richings	- 	Alderson (pirmoji auka)
* Wayne Robson	- 	Rennes (bėglys)
* Maurice Dean Wint	- 	Quentin (policininkas)
Jūriniai karšiai

**Jūriniai karšiai** (*Bramidae*) – ešeržuvių  (*Perciformes*) būrio žuvų šeima.

## Gentys
* Jūriniai karšiai (*Brama*)
* *[[Collybus]]*
* Eumegistai (*Eumegistus*)
* Vėduokliniai jūriniai karšiai (*Pteraclis*)
* Sidabriniai jūriniai karšiai (*Pterycombus*)
* Dygieji jūriniai karšiai (*Taractes*)
* Ilgapelekiai jūriniai karšiai (*Taractichthys*)
* *[[Xenobrama]]*
Karčiuotieji ešeriai

**Karčiuotieji ešeriai** (*Caristiidae*) – ešeržuvių (*Perciformes*) būrio žuvų šeima. Gyvena vandenynų atogrąžų zonoje. Dydis – iki 30 cm.

## Gentys
* Karčiuotieji ešeriai (*Caristius*)
* Karistai (*Platyberyx*)
Kubas

**Kubas** – trimatė vientisa geometrinė figūra, sudaryta iš šešių kvadratų. Visos kubo kraštinės yra lygios. Kubas yra vienas iš penkių Platono kūnų – taisyklingųjų iškilųjų briaunainių.

Jei briaunos ilgis yra **a**, vienos kubo sienos plotas yra lygus **<math>a^2</math>**, visą paviršiaus plotą sudaro šešios sienos – **<math>6  a^2</math>**, tūris – **<math>a^3</math>**.

Kubo įstrižainės ilgis tarp artimiausių viršūnių lygus c = \sqrt {  2a^2 }, kur a – kubo kraštinės ilgis, o c – kvadrato įstrižainės ilgis.

Kubo įstrižainės ilgis tarp dviejų labiausiai vienas nuo kito nutolusių kampų lygus c = \sqrt {  3a^2 }, kur a – kubo kraštinės ilgis, o c – kubo įstrižainės ilgis.

## Formulės
Žemiau pateiktose formulėse *a* yra kubo kraštinės ilgis.

## Kubo įstrižainė

Kubo įstrižainės ilgį galima apskaičiuoti naudojant Pitagoro teoremą, užtenka žinoti vienos kubo kraštinės (briaunos) ilgį.

Taigi pagal Pitagoro teoremą:

:a^2 + a^2 = (\overline{AC})^2

čia a - kubo kraštinė, \overline{AC} - viena iš kubo sienos įstrižainių. Iš teoremos seka:

:a^2 + a^2 = (\overline{AC})^2
:\Rightarrow 2a^2 = (\overline{AC})^2
:\Rightarrow \sqrt{2a^2} = \sqrt{(\overline{AC})^2}
:\Rightarrow a\sqrt{2} = \overline{AC}

Vėl pritaikius Pitagoro teoremą:

:a^2 + (\overline{AC})^2 = (\overline{AC'})^2

čia \overline{AC'} - ieškoma kubo įstrižainė, įsistatoma anksčiau apskaičiuota \overline{AC} vertė a\sqrt{2}:

:a^2 + (\overline{AC})^2 = (\overline{AC'})^2
:\Rightarrow a^2 + \Big( {a\sqrt{2}} \Big)^2 = (\overline{AC'})^2
:\Rightarrow a^2 + 2a^2 = (\overline{AC'})^2
:\Rightarrow 3a^2 = (\overline{AC'})^2
:\Rightarrow \sqrt{3a^2} = \sqrt{(\overline{AC'})^2}
:\Rightarrow a\sqrt{3} = \overline{AC'}.

Vadinasi, kubo įstrižainės ilgis yra a\sqrt{3}.

## Išklotinės

Iš viso kubas turi 11 skirtingų išklotinių. Tai reiškia, kad yra 11 būdų, kaip išskleisti tuščiavidurį ant plokštumos, atlikus 7 jo briaunų pjūvius. Likusios 5 neatpjautos kraštines jungia 6 kvadratus plokštumoje.

## Hiperkubas

Kalbant apie n-matę erdvę yra vartojama hiperkubo (n-kubo) sąvoka. Pagal matmenų skaičių hiperkubai vadinami taip:
* taškas (0 matmenų)
* tiesė (1 matmuo)
* kvadratas (2 matmenys)
* kubas (3 matmenys)
* teseraktas (4 matmenys)
* penteraktas (5 matmenys)

## Kubo dvigubinimas

Kubo padvigubinimas – geometrinė užduotis sukonstruoti antrą kubą tam tikram kubui, kurio tūris yra dvigubai didesnis nei pirmojo kubo tūris. Išspręsti problemą tik su skriestuvu ir liniuote - neįmanoma, tai buvo įrodyta 1837 m. Naudojant papildomas pagalbines priemones, pavyzdžiui, sužymėtą liniuotę arba specialias kreives, galima sukonstruoti dvigubai didesnio tūrio kubą.

## Praktinis panaudojimas

Kubo formos kauliukai (lošimo kauliukai) dažnai yra naudojami daugelyje stalo, vaidmenų ir azartiniuose žaidimuose generuojant atsitiktinius skaičius. Šiame kontekste kubas dar gali būti vadinamas *d6*, o tai reiškia, kad jis turi šešias sienas.

Gerai žinomas kubo formos galvosūkis yra Rubiko kubas. 

## Šaltiniai
Dvipelekinės

**Dvipelekinės** (*Inermidae*) – ešeržuvių (*Perciformes*) šeima. Paplitusios vandenyne.

## Gentys
* Atlantiniai raudonakiai ešeriai (*Emmelichthyops*)
* Inermijos (*Inermia*)
Smaridinės

**Smaridinės** (*Centracanthidae*) – ešeržuvių (*Perciformes*) būrio žuvų šeima. Paplitusios Atlanto vandenyno rytinėje dalyje ir Viduržemio jūroje. Gyvena iki 200 m gelmėje. Dydis 15-25 cm. Uodeginis pelekas turi tris aštrius dyglius. 

## Gentys
*Madeirinės smaridės (*Centracanthus*)
*Smaridės spikarijos (*Spicara*)
Australinės lašišos

**Australinės lašišos** (*Arripidae*) – ešeržuvių  (*Perciformes*) būrio žuvų šeima, kurioje 1 gentis ir 4 rūšys. Paplitusios Ramiojo vandenyno pietinėje dalyje ties Australija ir Naująja Zelandija.
Raudonakiai ešeriai

**Raudonakiai ešeriai** (*Emmelichthyidae*) – ešeržuvių (*Perciformes*) šeima. Dydis – apie 10-60 cm. Paplitę Atlanto, Indijos ir Ramiojo vandenyno pakrantėse.

## Gentys
*Raudonakiai ešeriai (*Emmelichthys*)
*Rubinukės (*Plagiogeneion*)
Rifešeriai

**Rifešeriai** (*Lutjanidae*) – ešeržuvių (*Perciformes*) būrio žuvų šeima, kuriai priklauso jūrinės žuvys, paplitusios tropikinėje zonoje. Dydis – iki 1 m. Maitinasi vėžiagyviais ir kitomis žuvimis.

## Gentys
*Arafėjos (*Aphareus*)
*Aprionai (*Aprion*)
*Apsilai (*Apsilus*)
*Rubininiai rifešeriai (*Etelis*)
*Papanojos (*Hemilutjanus*)
*Meksikiniai rifešeriai (*Hoplopagrus*)
*Tangos rifešeriai (*Lipocheilus*)
*Paprastieji rifešeriai (*Lutjanus*)
*Spalvotieji rifešeriai (*Macolor*)
*Rabirubijos (*Ocyurus*)
*Netikrosios cezijos (*Paracaesio*)
*Rožiniai rifešeriai (*Pinjalo*)
*Siūlapelekiai rifešeriai (*Pristipomoides*)
*Rendalai (*Randallichthys*)
*Apvaliagalviai rifešeriai (*Rhomboplites*)
*Paprastieji simforai (*Symphorus*)
Dainius Paukštė

**Dainius Petras Paukštė** (1953 m. birželio 10 d. Vilniuje – 2020 m.) – teisininkas, Lietuvos profsąjungų ir politinis veikėjas.

## Biografija
 
1971 m. baigė Vilniaus 21-ąją vidurinę mokyklą, 1980 m. – Vilniaus universiteto Teisės fakultetą.

1971 m. Vilniaus elektros skaitiklių gamyklos šaltkalvis. 1971–1973 m. tarnavo tarybinėje armijoje. 1977–1986 m. Vilniaus statybos remonto tresto juriskonsultas, 1986–1990 m. tresto profsąjungos komiteto pirmininkas. 1990–1998 m. Lietuvos Vietinio ūkio ir paslaugų darbuotojų profsąjungų federacijos pirmininkas, 1992 m. ir 1996 m. buvo perrinktas į šias pareigas. Dalyvavo šį profsąjungų susivienijimą priimant į Pasaulinį visuomeninio aptarnavimo sekretoriatą, šio sekretoriato Europos Tarybos narys. 1997 m. išrinktas į Tarptautinį visuomeninių paslaugų gamybinio sekretoriato vykdomąjį komitetą, 1992–1998 m. į Europos visuomeninių paslaugų komitetą. 1995 m. atstovavo Tarptautinio visuomeninių paslaugų sekretoriato Vidurio ir Rytų Europos profsąjungoms visuomeninių paslaugų privatizavimo klausimais Tarptautinėje darbo organizacijoje, taip pat Lietuvos profesinių sąjungų susivienijimui Užimtumo fonde prie Socialinės apsaugos ir darbo ministerijos, Trišalėje taryboje, bendroje profsąjungų integracijos į Europos Sąjungą komisijoje.

1998–2000 m. Valstybinio socialinio draudimo fondo valdybos Informacijos ir ryšių su visuomene skyriaus viršininkas. 2000 m. kovo – spalio mėn. Seimo narys. 2001–2011 m. Migracijos departamento prie Vidaus reikalų ministerijos direktoriaus pavaduotojas.

1986–1990 m. TSKP narys, nuo 1993 m. Lietuvos socialdemokratų partijos Vilniaus skyriaus narys, 1999–2000 m. LSDP tarybos narys, nuo 1999 m. „Socialdemokratija – 2000“ narys, nuo 2003 m. LSDS pirmininko pavaduotojas.

1997–2002 m. Vilniaus miesto savivaldybės tarybos narys.

## Nuorodos
* 2008 m. Lietuvos Respublikos Seimo rinkimai.

## Išnašos
Gediminas Paviržis

**Gediminas Adolfas Paviržis** (1941 m. sausio 21 d. Vilniuje – 2022 m. rugsėjo 27 d.) – inžinierius kelininkas, Lietuvos, Vilniaus miesto ir rajono politinis bei visuomenės veikėjas.

## Biografija

1947–1951 m. mokėsi Kauno raj. Užmiškių pradžios mokykloje, 1951–1954 m. Kauno 8–oje septynmetėje mokykloje, 1954–1958 m. Kauno 8–oje vidurinėje mokykloje, 1958–1963 m. studijavo Kauno politechnikos institute, inžinierius kelininkas. 1987–1990 m. mokėsi Vilniaus aukštojoje partinėje mokykloje.

1963–1967 m. Vilniaus autokelių valdybos, Vilniaus Kelių statybos valdybos darbų vykdytojas, 1967–1969 m. Vilniaus kelių eksploatavimo ruožo vyr. inžinierius, 1969–1974 m. Vilniaus autokelių valdybos vyr. inžinierius, 1974–1977 m. viršininkas. 1977–1982 m. Vilniaus Tarybų rajono Vykdomojo komiteto pirmininko pavaduotojas, 1982–1986 m. LKP Vilniaus miesto komiteto Statybos ir miesto ūkio skyriaus vedėjas, 1986–1990 m. Vilniaus miesto vykdomojo komiteto Komunalinio skyriaus vedėjas, 1990–1991 m. Vyriausybės patarėjas. 1991–1992 m. konsultacinės firmos „Helper“ savininkas, Laisvųjų profsąjungų konfederacijos konsultantas. 1992–1996 m. Seimo narys, Sveikatos, socialinių reikalų ir darbo komiteto pirmininkas. 1997–1998 m. AB „Achema“ konsultantas, 1999–2001 m. UAB „RBS Projektas“ projektų vadovas. 2001–2003 m. Vilniaus apskrities viršininkas. 2003 m. Vilniaus miesto savivaldybės meras, 2003–2007 m. mero pavaduotojas. 2008 m. UAB „Ūkio banko investicinė grupė“ projektų vadovas.

1975–1977 m. Vilniaus rajono darbo žmonių deputatų tarybos, 1977–1987 m. Vilniaus miesto tarybos deputatas. 1997–2007 m. Vilniaus miesto savivaldybės tarybos narys. 2007–2015 m. Vilniaus rajono savivaldybės tarybos narys.

Nuo 1990 m. Lietuvos demokratinės darbo partijos, nuo 2001 m. Lietuvos socialdemokratų partijos Vilniaus skyriaus narys. Nuo 2001 m. LSDP tarybos narys.

Kinologų draugijos bei Medžiotojų ir žvejų draugijos narys. 2005–2010 m. Lietuvos šachmatų federacijos prezidentas. Pirmas po Nepriklausomybės atkūrimo Lietuvos šachmatų federacijos prezidentas, perrinktas antrai kadencijai (2007 m.).

Žmona Elena. Dukros Jolanta, Asta.

## Šaltiniai

|-
Juras Požela (1982)

**Juras Požela** (1982 m. balandžio 12 d. Vilniuje – 2016 m. spalio 16 d. Vilniuje) – Lietuvos Respublikos sveikatos apsaugos ministras, Lietuvos politikas, visuomenininkas, Lietuvos Respublikos Seimo narys, Jaunimo ir sporto reikalų komisijos pirmininkas, Lietuvos socialdemokratų partijos (LSDP) prezidiumo narys.

## Biografija
1988–2000 m. mokėsi Vilniaus miesto Antakalnio vidurinėje mokykloje.

2000–2004 m. studijavo informologiją Vilniaus universiteto Komunikacijos fakultete; įgijo komunikacijos ir informacijos mokslų bakalauro laipsnį. 2004–2006 m. studijavo žurnalistiką Vilniaus universiteto Komunikacijos fakultete; įgijo komunikacijos ir informacijos mokslų magistro laipsnį.

2003 m. pavasario semestre pagal Erasmus programą stažavosi *Saxion Hogeschool Ijselland* aukštojoje mokykloje Nyderlanduose.

## Darbinė patirtis
2001–2003 m. – Vilniaus universiteto Komunikacijos fakulteto Integruoto informacijos centro vadybininkas.

2004–2006 m. – Europos Parlamento nario Justo Vinco Paleckio padėjėjas. 2006–2010 m. – Jaunimo reikalų departamento prie Socialinės apsaugos ir darbo ministerijos direktorius.

2010–2012 m. – Lietuvos Respublikos Seimo nario padėjėjas – sekretorius, opozicijos lyderio patarėjas. 2012–2016 m. – Lietuvos Respublikos Seimo narys.

## Politinė veikla
Nuo 2000 m. Lietuvos socialdemokratų partijos (LSDP) ir LSDP Vilniaus skyriaus narys. Nuo 2006 m. LSDP Vilniaus skyriaus pirmininko pavaduotojas. LSDP prezidiumo narys.

2004–2006 m. – Lietuvos socialdemokratinio jaunimo sąjungos valdybos narys, tarptautinis sekretorius. Ėjo Europos jaunųjų socialistų organizacijos (ECOSY) biuro nario pareigas.

2003 m. dalyvavo Europos Jaunimo Konvento dėl ES ateities darbe. 2004 m. dalyvavo Europos Sąjungos Regionų komiteto darbe.

2011–2012 m. – Lietuvos socialdemokratinio jaunimo sąjungos pirmininkas.

2003–2007 m. Vilniaus miesto savivaldybės tarybos narys; socialinių reikalų komiteto narys, pirmininko pavaduotojas; peticijų komisijos pirmininkas. 2007–2011 m. Vilniaus miesto savivaldybės tarybos narys; socialinių reikalų komiteto pirmininkas. 2011–2015 m. Vilniaus miesto savivaldybės tarybos narys (iki 2012 m.).

2012 m. tapo kandidatų į Seimą LSDP sąraše 9-asis numeris ir buvo išrinktas į 2012–2016 m. kadencijos Lietuvos Respublikos Seimą, kur ėjo Jaunimo ir sporto reikalų komisijos pirmininko pareigas bei dirbo Sveikatos reikalų komitete. 2016 m. buvo sveikatos apsaugos ministras. Praėjus savaitei po rinkimų, mirė.

## Kontroversijos

2004 m. J. Poželos pavardė nuskambėjo, kai jis Vilniaus oro uoste pajuokavo apie bombą.

## Šaltiniai

## Nuorodos
* Asmeninis Juro Poželos puslapis 

|-
Pietų Afrikos Respublikos herbas

**[[Pietų Afrikos Respublika|Pietų Afrikos Respublikos]] herbas** buvo sukurtas ir pirmą kartą atskleistas 2000 metais. Jis pakeitė senąjį dizainą, kuris buvo naudojamas nuo 1910 m.

Apačioje esantis devizas yra parašytas kosų kalba ir pažodžiui verčiamas „skirtingų žmonių sąjunga“.


Vaizdas:Coat of arms of South Africa (1910–1930).svg|1910-1930
Vaizdas:Coat of arms of South Africa (1930–1932).svg|1930-1932
Vaizdas:Coat of Arms of South Africa (1932-2000).svg|1932-2000
Pietų Afrikos Respublikos himnas

**[[Pietų Afrikos Respublika|Pietų Afrikos Respublikos]] himnas** yra hibridas buvusių valstybės himnų ištraukų („Nkosi Sikelel' iAfrika“ ir „Die Stem van Suid-Afrika“) ir naujų angliškų žodžių. Tai vienintelis himnas pasaulyje, kuris prasideda viena tonacija, o baigiasi kita. Žodžiuose pavartotos penkios iš vienuolikos Pietų Afrikos Respublikos oficialių kalbų. Pirmo posmo pirmos dvi eilutės parašytos kosų kalba, likusios dvi – zulų kalba, sesuto – antras posmas, afrikanso – trečias ir paskutinis posmas – anglų kalba.

*Nkosi Sekelel' iAfrika* buvo sukurtas Enocho Sontogos 1897. Jis buvo mokyklos mokytojas. Pirmiausia ši daina buvo bažnytinis himnas, tačiau vėliau tapo nepaklusnumo politikos aktas prieš apartheidą. *Die Stem van Suid-Afrika* parašytas C. J. Langenhoven 1918. Nuo 1936 iki 1957 buvo šalies himnas kartu su God Save the Queen (Dieve, išgelbėk karalienę), vėliau, iki 1995, tapo vienintelis himnas. 1995 Nelsono Mandelos vyriausybė paskelbė abu šiuos himnus nacionaliniais, 1997 juos sujungė į dabartinį variantą.

## Eilės
*iš „Nkosi Sikelel' iAfrika“*

## Vertimas

### Kosų ir zulų kalbų dalies vertimas
Viešpaties palaiminta Afrika
Tegu jos šlovė iškila aukštai
Išgirsk mūsų prašymus
Viešpatie, palaimink mus, tavo vaikus

### Sesuto kalbos dalies vertimas
Viešpatie, mes prašome tave apsaugoti mūsų tautą
Įsiterpk ir sustabdyk visus konfliktus
Apsaugok mus, apsaugok mūsų tautą
Apsaugok Pietų Afriką, Pietų Afriką

### Afrikanso kalbos dalies vertimas
Iš mūsų mėlyno dangaus
Iš mūsų jūrų gelmių
Per amžinai besitęsiančius mūsų kalnus
Kur skardus uolų garsas aidi

### Anglų kalbos dalies vertimas
Garsai kviečia susirinkti kartu,
Ir susijungę mes apsiginsim,
Leisim mums gyventi ir siekti laisvės,
Pietų Afrikoje, mūsų žemėje.

## Nuorodos
* Žodžiai, lietuviškas vertimas ir vokalinis garso įrašas – tinklalapis Himnai.lt
* Apie nacionalinį himną  Pietų Afrikos Respublikos vyriausybės informaciniame tinklalapyje  
* Trumpa himno istorija  
* Melodija midi formatu
Marijonas Ročius

**Marijonas Ročius** (g. 1963 m. vasario 9 d. Vilniuje) – inžinierius programuotojas, Lietuvos politinis veikėjas, šachmatininkas, vyresnysis tarptautinis meistras (SIM).

## Biografija
1981 m. baigė Vilniaus Antano Vienuolio vidurinę mokyklą, 1986 m. Vilniaus universiteto Matematikos fakultetą. 2000 metais stažavosi JAV.

1986 m. Ekonomikos ministerijos skaičiavimo centro inžinierius programuotojas, 1991 m. AB „Pajus“ vadybininkas, nuo 2000 m. UAB „Investicijų portfelių valdymas“ generalinis direktorius. 
1997–2000 m. Vilniaus miesto savivaldybės tarybos narys.

1991–1999 m. Lietuvos socialdemokratų partijos narys, 1991–1992 m. LSDP sekretorius. 1991–1999 m. Lietuvos socialdemokratinio jaunimo sąjungos narys, atsakingasis sekretorius, tarptautinis sekretorius. 1993–1999 m. LSDP tarybos narys, 1997–1999 m. LSDP valdybos narys, užsienio sekretorius, 1999 m. Etikos ir procedūrų komisijos narys, 1993–1999 m. Vilniaus skyriaus tarybos narys. Nuo 1999 m. „Socialdemokratija – 2000“ narys. Nuo 2007 m. Lietuvos šachmatų federacijos viceprezidentas.

Esperanto klubo „JUNECO“ narys, šachmatų klubo „Diagonalė“ narys. Šachmatų kandidatas į sporto meistrus. Žaidžia ir korespondenciniais šachmatais. Vyresnysis tarptautinis meistras, SIM (2002 m.).

## Išnašos

## Nuorodos
*Anketa: Marijonas Ročius
Vladimiras Ščiurovas

**Vladimiras Ščiurovas** (1955 m. vasario 14 d. Dūkšte, Ignalinos rajonas – 1999 m. kovo 11 d. Visagine) – politologas, Lietuvos politinis veikėjas.

## Biografija

1962–1972 m. mokėsi Dūkšto vidurinėje mokykloje. 1973 m. baigė Vilniaus 21–ąją politechnikos mokyklą. 1991 m. baigė Leningrado politologijos institutą ir įgijo politologo specialybę.

1976–1981 m. Vilniaus kuro aparatūros remonto gamyklos Dūkšto filialo meistras kontrolierius, 1981–1987 m. Statybos ir montavimo tresto šaltkalvis montuotojas. 1987–1990 m. V. Rylovo kolūkio pirmininko pavaduotojas. 1990–1991 m. Rimšės kolūkio pirmininko pavaduotojas.

1991–1993 m. Lietuvos Respublikos Vyriausybės įgaliotinio padėjėjas Visagine, 1993–1995 m. Lietuvos Respublikos Vyriausybės įgaliotinis Visagine. 1995–1999 m. Visagino miesto meras.

## Šaltiniai

|-
Audrius Rudys

**Audrius Rudys** (g. 1951 m. kovo 6 d. Vilniuje) – ekonomistas, socialinių mokslų daktaras, Lietuvos ir Vilniaus miesto politinis veikėjas.

## Biografija

1958–1969 m. mokėsi Vilniaus 7-ojoje vidurinėje mokykloje, 1969–1974 m. studijavo Vilniaus universiteto Ekonomikos fakultete, 1976–1979 m. Leningrado finansų ir ekonomikos instituto aspirantūroje, socialinių mokslų daktaras, docentas.

1974–1992 m. ir 1996–2005 m. Vilniaus universiteto stažuotojas, asistentas, vyr. dėstytojas, docentas. 1990–1992 m. Lietuvos Respublikos Aukščiausiosios Tarybos deputatas, biudžeto komisijos pirmininkas, Nepriklausomos Lietuvos valstybės atkūrimo akto signataras, Blokados fondo pirmininkas, 1992–1996 m. Seimo narys.

1997–2002 m. AB „Lietuvos taupomasis bankas“ valdybos narys, skyriaus viršininkas, departamento direktorius. 1997–2003 m. Lietuvos Respublikos Prezidento konsultantas, patarėjas. Nuo 1997 m. AB viešbučio „Lietuva“ valdybos narys. 2003–2006 m. Lietuvos mėsos perdirbėjų asociacijos prezidentas. 2007–2008 m. Valstybės turto fondo generalinis direktorius.

1997–2011 m. Vilniaus miesto savivaldybės tarybos narys.

Anksčiau nebuvęs jokios partijos nariu, 1991 metais įstojo į Lietuvos socialdemokratų partiją. Nuo 1991 m. iki 2011 m. – Lietuvos socialdemokratų partijos narys, LSDP tarybos narys, Vilniaus skyriaus tarybos narys. Nuo 2011 m. Tautininkų sąjungos narys, 2015–2017 m. Tautininkų sąjungos pirmininkas.

## Šaltiniai
Vestfalijos stadionas

**Vestfalijos stadionas** (; pagal rėmėjus *Signal Iduna Park*) – futbolo stadionas Dortmunde, Šiaurės Reino-Vestfalijos federacinėje žemėje, Vokietijoje. Stadione savo namų rungtynes žaidžia Bundeslygos Borussia Dortmund futbolo klubas. Stadionas talpina 81 365 žiūrovus (sėdimos ir stovimos vietos) arba 66 099 žiūrovus (tik sėdimos vietos tarptautinėms rungtynėms). 

## Istorija

Pirmieji planai pastatyti naują stadioną arba praplėsti esamą (Stadion Rote Erde) prasidėjo 1960 m. Po istorinio Borussia Dortmund klubo triumfo UEFA taurių laimėtojų taurėje „Borussia“ tapo pirmuoju Vokietijos klubu, laimėjusiu UEFA turnyrą. 1966 m. galutinai tapo aišku, kad *Stadion Rote Erde* yra per mažas vis augančiai aistruolių miniai, tačiau Dortmundo miestas nebuvo pajėgus finansuoti naujo stadiono statybą, o federalinės institucijos nenorėjo prisidėti.

1971 m. Dortmundas buvo išrinktas pakeisti Kelno miestą, kuris buvo priverstas atsisakyti planų dalyvauti rengiant 1974 m. pasaulio futbolo čempionatą. Dėl mažo biudžeto buvo pasirinktas ne ovalo formos 60 000 vietų stadionas su lengvosios atletikos takeliais, o pigesnis tik futbolui skirtas 54 000 vietų stadionas. 1974 m. balandžio 2 d. stadionas oficialiai atidarytas. Stadione vyko 1974 m. pasaulio futbolo čempionatas.

2005 m. gruodį stadionas pagal rėmėjus pervadintas „Signal Iduna Park“. Šiame stadione buvo sužaistos šešerios 2006 m. pasaulio futbolo čempionato rungtynės. Rengėjai, besiruošdami čempionatui, į stadioną investavo 45 mln. eurų. Pradžioje stadioną sudarė 4 atskiros tribūnos su stogu, tačiau 2001 m. vykusios rekonstrukcijos metu tribūnos buvo sujungtos, kampuose įrengiant papildomas vietas, ir tokiu būdu padidinant stadiono talpą.

Stadione vyko 2024 m. Europos futbolo čempionatas.

## Įdomybės
* 2003–2004 m. sezone *BV Borussia Dortmund* klubas pasiekė Europos stadionų lankomumo rekordą. Vidutiniškai kiekvienas jų rungtynes stebėjo 78 808 žiūrovai.
* Pietinė tribūna su daugiau nei 25 000 fanų daro šį stadioną unikaliu. Ši tribūna iš stovimų vietų tribūnos į sėdimų vietų tribūną gali būti pakeista per 2 dienas.

## Šaltiniai

## Nuorodos

* Oficiali stadiono svetainė
Vytautas Petkūnas

**Vytautas Petkūnas** (g. 1959 m. birželio 10 d. Ignalinoje) – pedagogas, Lietuvos ir Visagino savivaldybės politinis bei visuomenės veikėjas.

## Biografija

1982 m. baigė Kauno politechnikos institutą, inžinierius energetikas, 2002 m. baigė Kauno technologijos universitetą, edukologijos magistras. 2007 m. baigė Kauno technologijos universitetą, socialinių mokslų, edukologijos daktaras.

1999 m. Visagino politechnikos mokyklos direktorius, 2005 m. Visagino technologijos ir verslo profesinio mokymo centro direktorius.

1996 m. Lietuvos liberalų sąjungos, 2003 m. Liberalų ir centro sąjungos Visagino skyriaus narys.

1995–1997 m. Lietuvos demokratinės darbo partijos sąraše ir 2003–2015 m. Visagino savivaldybės tarybos narys. 2003–2007 m. Švietimo, kultūros, savivaldos, jaunimo, teisės ir etikos komiteto pirmininkas.

Utenos apskrities profesinio rengimo tarybos pirmininko pavaduotojas, Ignalinos AE regiono plėtros tarybos narys.

2009 m. Visagino savivaldybės administracijos ir Visagino kultūros centro apdovanotas už inovacijas švietimo srityje ir Visagino vardo garsinimą.

Moka anglų, rusų, lenkų, vokiečių kalbas. Vaikai Asta, Justina.

## Šaltiniai
Red Bull arena (Leipcigas)

**„Red Bull“ arena** (1956–2010 m. ***Centrinis stadionas***, ) – futbolo stadionas Leipcige, Vokietijoje. Savo namų rungtynes žaidžia RB Leipzig futbolo klubas. Stadione telpa 44 345 žiūrovai.

## Istorija

Pirmasis Leipcigo centrinis stadionas atidarytas 1956 m. rugpjūčio 4 d. po 15 mėnesių trukusių statybų. Tuo metu tai buvo didžiausias Vokietijos stadionas, galintis talpinti 100 000 žiūrovų. Bėgant metams stadiono išlaikymas miestui tapo per brangus ir 1997 m. buvo nuspręsta pastatyti naują stadioną. Naujojo stadiono statybos vyko nuo 2000 m. gruodžio iki 2004 m. kovo, jis oficialiai atidarytas 2004 m. lapkričio 17 d.

Šiame stadione buvo sužaistos penkios 2006 m. pasaulio futbolo čempionato varžybos.

Iki 2010 m. birželio 30 d. vadintas *Zentralstadion*. 

## Patalpos, įranga
Kadangi naujasis stadionas yra pastatytas viduje senojo, tai į stadioną galima patekti tiltais, kurie nutiesti per senąjį stadioną. Aikštelės matmenys: 105 m x 68 m.

## Nuorodos
* Pasaulio čempionato svetainė apie stadioną
Jonas Valatka

**Jonas Valatka** (g. 1949 m. balandžio 1 d. Sokonyse, Prienų rajonas) – ekonomistas, Lietuvos ūkio ir politinis veikėjas.

## Biografija

1967 m. baigė Kauno politechnikumą, 1973 m. Kauno politechnikos institutą, inžinierius mechanikas.

1973–1978 m. Vilniaus 31-osios profesinės technikos mokyklos dėstytojas. 1978–1993 m. projektavimo organizacijos vadovaujantis inžinierius, biuro viršininko pavaduotojas, viršininkas, 1993–1996 m. UAB „Kontūras“ direktorius. 1996–2000 m. Seimo narys. 2002–2009 m. VĮ „Lietuvos monetų kalykla“ direktorius. Nuo 2010 m. UAB „Vevaldis“ verslo konsultantas, UAB „Vilniaus kontūras“ direktoriaus pavaduotojas.

1989–1999 m. Lietuvos socialdemokratų partijos narys, Vilniaus skyriaus tarybos narys, 1993–1995 m. LSDP etikos komisijos pirmininkas, 1995–1999 m. LSDP tarybos narys, 1997–1999 m. Prezidiumo narys, Vilniaus apskrities koordinatorius. 1999–2014 m. „Socialdemokratija 2000“. Nuo 2020 m. Krikščionių partijos narys.

1995–1997 m. Vilniaus miesto savivaldybės tarybos narys.

Kelių išradimų autorius.

## Šaltiniai
Triuodegiai ešeriai

**Triuodegiai ešeriai** (*Lobotidae*) – ešeržuvių (*Perciformes*) būrio žuvų šeima. Dydis 30-100 cm. Paplitusios atogrąžinio klimato zonoje gėluose ir apysūriuose vandenyse. Šeimoje yra dvi rūšys.
Siūlauodegiai jūrkaršiai

**Siūlauodegiai jūrkaršiai** (*Nemipteridae*) – ešeržuvių (*Perciformes*) būrio žuvų šeima. Paplitę Indijos ir Ramiojo vandenyno vakarinės dalies tropikiniuose vandenyse. Dauguma rūšių bentosinės, plėšrios, maitinasi smulkiomis žuvimis, vėžiagyviais. Kelios rūšys minta planktonu. 

## Gentys
*Paprastieji siūlauodegiai jūrkaršiai (*Nemipterus*)
*Nykštukiniai jūrkaršiai (*Parascolopsis*)
*Ilgauodegiai didžiaakiai (*Pentapodus*)
**[[Scaevius]]*
*Akiniuotieji skolopsiai (*Scolopsis*)
Viktoras Ševaldinas

**Viktoras Ševaldinas** (g. 1948 m. gruodžio 29 d.) – energetikas, Lietuvos ekonomikos ir politinis veikėjas.

## Biografija

Baigė Ivanovo energetikos institutą. 1971–1982 m. Leningrado Atominės elektrinės meistras, Šilumos matavimo ir automatikos cecho inžinierius, energetikas, 4 – ojo bloko pamainos viršininko pavaduotojas. 1982–1986 m. Ignalinos atominės elektrinės pamainos viršininkas, 1986–1991 m. vyriausiojo eksploatavimo inžinieriaus pavaduotojas, 1991–2010 m. IAE generalinis direktorius. 2010–2011 m. IAE generalinio direktoriaus patarėjas.

Nuo 1990 m. Lietuvos demokratinės darbo partijos, nuo 2001 m. Lietuvos socialdemokratų partijos Visagino skyriaus narys.

1995–2000 m. Visagino savivaldybės tarybos narys.
Geridinės

**Geridinės** (*Gerreidae*) – ešeržuvių (*Perciformes*) būrio žuvų šeima.

## Gentys
* Kabučos (*Diapterus*)
* Mocharitos (*Eucinostomus*)
* Patajai (*Eugerres*)
* Gerės (*Gerres*)
* Australinės moharos (*Parequula*)
* Ilgapelekės moharos (*Pentaprion*)
* Ulemos (*Ulaema*)
Rimantas Kumpis

**Rimantas Kumpis** (g. 1956 m. vasario 16 d. Gruzdžiuose, Šiaulių rajonas) – technikos mokslų daktaras, Lietuvos ir Visagino savivaldybės profsąjungų, politinis ir visuomenės veikėjas.

## Biografija
1974 m. baigė vidurinę mokyklą ir tais pačiais metais įstojo į Vilniaus inžinerinį statybos institutą, kurį 1979 m. baigęs įgijo inžinieriaus statybininko specialybę. 1997 m. Obninsko atominės energetikos institute studijavo branduolinių įrengimų eksploataciją ir skystų radioaktyvių atliekų tvarkymo klausimais apgynė disertaciją, 1998 m. Kauno technologijos universitete apgynė disertaciją apie branduolinių energetikos įrengimų eksploataciją, technikos mokslų daktaras.

1979 m. pagal paskyrimą atvyko statyti Ignalinos atominę elektrinę. Dirbo meistru, inžinieriumi statant įvairius atominės elektrinės ir būsimojo Visagino miesto objektus. 1985–1990 m. Visagino gyvenvietės tarybos pirmininkas. 1991 m. Vyriausybės įgaliotinis Visaginui. 1992–1997 m. Ignalinos atominės elektrinės generalinio direktoriaus pavaduotojas. 1997–2000 m. AB bankas „Snoras“ Utenos filialo direktoriaus pavaduotojas. Nuo 2001 m. Ignalinos AE Nepriklausomos profsąjungos pirmininko pavaduotojas, 2010 m. Visagino profesinių sąjungų susivienijimo pirmininkas. AB bankas „Snoras“ Visagino skyriaus viršininkas.

Nuo 1990 m. Lietuvos demokratinės darbo partijos, 2001 m. Lietuvos socialdemokratų partijos Visagino skyriaus ir LSDP tarybos narys, nuo 2003 m. Valstiečių ir Naujosios demokratijos partijų sąjungos, nuo 2006 m. Lietuvos valstiečių liaudininkų sąjungos, nuo 2010 m. Lietuvos liaudies partijos narys.

1995–2015 m. Visagino savivaldybės tarybos narys.

Visagino atomininkų forumo pirmininkas. Sutuoktinė Vida, vaikai Monika, Jurgita..

## Šaltiniai
Ešeriai kriuksiai

**Ešeriai kriuksiai** (*Haemulidae*) – ešeržuvių  (*Perciformes*) būrio žuvų šeima. 

## Gentys
*Katalinos (*Anisotremus*) 
*Boridijos (*Boridia*)    
*Afrikinės nernės (*Brachydeuterus*) 
*Konodonai (*Conodon*)    
*Spalvotosios nernės (*Diagramma*)    
*Torotai (*Genyatremus*)    
*Ronkos (*Haemulon*) 
**[[Haemulopsis]]*     
*Dryžosios nernės (*Hapalogenys*)    
*Izakijos (*Isacia*)    
*Smulkiažvynės nernės (*Microlepidotus*)    
*Nernės korokorai (*Orthopristis*) 
**[[Parakuhlia]]*    
*Niurzgiai (*Parapristipoma*)    
*Saldžialūpiai (*Plectorhinchus*) 
*Paprastosios nernės (*Pomadasys*) 
*Čulitės (*Xenichthys*)    
*Salemos (*Xenistius*)    
*Ksenociai (*Xenocys*)
Kiauliasnukiai ešeriai

**Kiauliasnukiai ešeriai** (*Lethrinidae*) – ešeržuvių  (*Perciformes*) būrio žuvų šeima. Dydis 20-80 cm. Paplitę Indijos vandenyne, Atlanto vandenyno rytinėje ir Ramiojo vandenyno vakarinėje dalyje.

## Sistematika
* Pošeimis. Lethrininae
** Kiauliasnukiai (*Lethrinus*)
* Pošeimis. Monotaxinae
** Dantytieji didžiaakiai (*Gnathodentex*) 
** Paprastieji didžiaakiai (*Gymnocranius*)
** Trumpasnukiai didžiaakiai (*Monotaxis*)
** Mozambikiniai didžiaakiai (*Wattsia*)
Antanas Ivanauskas (1954)

**Antanas Ivanauskas** (1954 m. spalio 22 d. Zagriaužyje, Jurbarko rajonas – 2013 m. sausio 19 d. Visagine) – inžinierius, Lietuvos ir Visagino visuomenės bei politinis veikėjas.

## Biografija
1972 m. baigė Raudondvario vidurinę mokyklą, 1977 m. baigė Kauno politechnikos institutą, įgijo elektros sistemų ir tinklų inžinieriaus specialybę.

1977–1982 m. Vakarų statybos Energijos tiekimo valdybos meistras, vyr. inžinierius, skyriaus viršininkas. 1982–1989 m. tresto „Energospecmontaž“ eksperimentinės gamyklos Dūkšto filialo meistras, direktoriaus pavaduotojas. 1989–1992 m. Kauno siuvimo įmonės „Baltija“ Dūkšto filialo direktorius, 1992–1995 m. Dūkšto siuvimo fabriko „Trilypis“ direktorius. 1995–1999 m. Visagino mero pavaduotojas, 1999–2000 m. Visagino meras. Nuo 2000 m. UADB „Ergo Lietuva“ Visagino atstovybės vadovas. Ignalinos AE ŠT ir PK cecho, nuo 2003 m. VĮ „Visagino energija“ pamainos inžinierius. Paskutinė darbovietė – UAB „Betono bazė“ direktoriaus pavaduotojas.

Nuo 1990 m. Lietuvos demokratinės darbo partijos, nuo 2001 m. Lietuvos socialdemokratų partijos Visagino skyriaus narys.

1995–2011 m. Visagino savivaldybės tarybos narys.

Žmona Irina (g. 1958 m.), vaikai – sūnus Donatas (g. 1979 m.), duktė Inga (g. 1983 m.).

## Šaltiniai

|-
Saulės masė

**Saulė masė** (žymima ) – nesisteminis masės matavimo vienetas, dažnai naudojamas astronomijoje. Saulės masė lygi 1,9884 × 1030 kg, 1047 Jupiterio masėms arba 332 946 Žemės masėms. Saulės masė gali būti apskaičiuota iš metų ilgio (1 m.), atstumo nuo Žemės iki Saulės (1 AV) ir gravitacinės konstantos (G):

: M_\odot=\frac{4 \pi^2 \times (1{\rm AV})^3}{G\times(1{\rm m.})^2}.

Iki šiol nei astronominis vienetas, nei gravitacinė konstanta nebuvo tiksliai žinomi. Tačiau Saulės sistemos planetos ar dvinarės žvaigždės masės, išreikštos Saulės masėmis, nepriklauso nuo šių konstantų. Taigi buvo naudinga šias mases išreikšti Saulės masėmis. Dabar ir AU, ir G tiksliai žinomi, taigi Saulės masę galima tiksliai apskaičiuoti.

## Evoliucija
Saulės masė laikui bėgant mažėja, bet nelabai daug. Tačiau artėjant raudonosios milžinės stadijai tos masės bus prarasta daug daugiau (viso apie 0.332 ). Saulei prarandant masę, Žemės orbitos spindulys pradės didėti, jai pamažu atitolstant nuo besiplečiančios Saulės, nors šis efektas ir nebus pakankamas visai išvengti „pasaulio pabaigos“.

## Šaltiniai
Jūriniai karosai

**Jūriniai karosai**, arba **porgijos** (*Sparidae*) – ešeržuvių  (*Perciformes*) būrio žuvų šeima. Dydis 20-200 cm. Paplitę vandenynų atogrąžų srityse, rečiau vidutinėse platumose.

## Gentys
*Milijos (*Acanthopagrus*)
**[[Allotaius]]* 
*Avingalviai karosai (*Archosargus*)
*Sidabriniai dančiai (*Argyrozona*)
*Dryžieji jūriniai karosai (*Boops*)
*Porgai (*Calamus*)
*Australiniai jūriniai karosai (*Chrysophrys*)
*Paprastieji dančiai (*Dentex*)
*Auksaspalviai sargai (*Diplodus*)
*Dygieji jūriniai karosai (*Lagodon*)
*Dumblarausiai jūriniai karosai (*Lithognathus*)
**[[Mylio]]*
*Balnotieji jūriniai karosai (*Oblada*)
*Pagelai (*Pagellus*)
*Pagrai (*Pagrus*)
*Dančiukai (*Puntazzo*)
*Sarpos (*Sarpa*)
*Dorados, paprastieji sparai (*Sparus*)
*Kantarai (*Spondyliosoma*)
*Skapai (*Stenotomus*)
Kupriai (ešeržuvės)

**Kupriai**, arba **scieninės** (*Sciaenidae*) – ešeržuvių  (*Perciformes*) būrio žuvų šeima, kurioje yra apie 70 genčių ir apie 275 rūšys. 

## Gentys
* Upiniai kupriai (*Aplodinotus*)
* Sidabriniai kupriai (*Argyrosomus*)
* *[[Aspericorvina]]*
* Afrikiniai kupriai (*Atractoscion*)
* Juodažiočiai kupriai (*Atrobucca*)
* *[[Austronibea]]*
* Bahabos (*Bahaba*)
* Smėliniai krokeriai (*Bairdiella*)
* *[[Boesemania]]*
* Juodieji krokeriai (*Cheilotrema*)
* Auksaspalviai kupriai (*Chrysochir*)
* Čiliniai krokeriai (*Cilus*)
* Dygliagalviai kupriai (*Collichthys*)
* *[[Corvula]]*
* Petotos (*Ctenosciaena*)
* Sterkiniai kupriai (*Cynoscion*)
* Dviūsiai kupriai (*Daysciaena*)
* Šakuočiai (*Dendrophysa*)
* *[[Elattarchus]]*
* Rifiniai krokeriai (*Equetus*)
* Baltieji krokeriai (*Genyonemus*)
* *[[Isopisthus]]*
* Paprastieji džonijai (*Johnius*)
* Katalos (*Kathala*)
* Geltonieji kupriai (*Larimichthys*)
* Larimai (*Larimus*)
* Spotai (*Leiostomus*)
* Ilgapelekiai kupriai (*Lonchurus*)
* Didžiadančiai kupriai (*Macrodon*)
* *[[Macrospinosa]]*
* Didžiosios nibėjos (*Megalonibea*)
* Karališkieji kupriai (*Menticirrhus*)
* Paprastieji krokeriai (*Micropogonias*)
* Krokeriai (*Miichthys*)
* Angoliniai krokeriai (*Miracorvina*)
* Mažaakiai krokeriai (*Nebris*)
* Nibėjos (*Nibea*)
* Rifiniai krokeriai (*Odontoscion*)
* Jūrų raiteliai (*Ophioscion*)
* Tigriniai kupriai (*Otolithes*)
* Bronziniai kupriai (*Otolithoides*)
* Pietų Amerikos upiniai kupriai (*Pachypops*)
* Gėlavandeniai kupriai (*Pachyurus*)
* Krokeriai panos (*Panna*)
* Rajados (*Paralonchurus*)
* Kreivieji krokeriai (*Paranibea*)
* Rifų kupriai (*Pareques*)
* Penahijos (*Pennahia*)
* Juodažiočiai krokeriai (*Pentheroscion*)
* Kurbinatos (*Plagioscion*)
* Barzdotieji tamsieji kupriai (*Pogonias*)
* Dėmėtieji krokeriai (*Protonibea*)
* *[[Protosciaena]]*
* *[[Pseudosciaena]]*
* Jūrų kapitonai (*Pseudotolithus*)
* Gvinėjiniai kupriai (*Pteroscion*)
* Ilgapelekiai iltėtieji kupriai (*Pterotolithus*)
* Dėmėtapelekiai krokeriai (*Roncador*)
* Tikrieji kupriai (*Sciaena*)
* Raudonieji kupriai (*Sciaenops*)
* Damžuvės (*Seriphus*)
* *[[Sonorolux]]*
* Magistrai (*Stellifer*)
* *[[Totoaba]]*
* Umbrinos (*Umbrina*)
Nikolajus Gusevas (1971)

**Nikolajus Gusevas** (g. 1971 m. vasario 28 d. Zarasuose) – Lietuvos ir Zarasų rajono savivaldybės sporto, visuomenės ir politinis veikėjas.

## Biografija
1989 m. baigė Zarasų M. Melnikaitės vidurinę mokyklą, 2002 m. baigė Lietuvos kūno kultūros akademiją, kūno kultūros mokytojas, bakalauras.

1990 m. Zarasų vaikų ir jaunimo sporto mokyklos treneris. 1991–1999 m. Zarasų policijos komisariato patrulinės tarnybos policininkas, 1999 m. Vidaus reikalų ministerijos Pasienio apsaugos departamento Ignalinos rinktinės greitojo reagavimo būrio vyr. pasienietis. 2000–2004 m. Zarasų sporto mokyklos karatė šiotokan vyr. treneris, Turmanto vidurinės mokyklos mokytojas. 2004–2015 m. Zarasų miesto seniūnijos seniūnas.

Nuo 2000 m. Lietuvos socialdemokratų partijos Zarasų rajono skyriaus narys, Lietuvos socialdemokratinio jaunimo sąjungos Zarasų skyriaus pirmininkas.

2003–2004 m., 2007 m., 2011 m. ir nuo 2015 m. Zarasų rajono savivaldybės tarybos narys.

2015-2023 m. Zarasų rajono meras.

Lietuvos šotokan karatė federacijos karate treneris, Lietuvos karatė šiotokan klubų federacijos tarybos pirmininkas, Zarasų rajono jaunimo organizacijos „Apskritasis stalas“ narys.

## Šaltiniai

|-
Puolėjas (futbolas)

**Puolėjas** – futbolo žaidėjo pozicija. Pagrindinis žaidėjo, rungtyniaujančio puolėju, tikslas – įmušti įvartį.

Šiuolaikiniame futbole į aikštę leidžiami 1-4 puolėjai. Dažniausiai 2: vienas žaidžia vienoje linijoje su priešininkų komandos gynėjais (ant nuošalės ribos), o kitas šiek tiek atsitraukęs (popuolėjas) padeda organizuoti atakas, taip pat mušti įvarčius. Dažniausiai pirmuoju žaidžia aukštesnis, tvirtesnio sudėjimo žaidėjas, o popuolėju greitesnis ir techniškesnis.

## Centro puolėjai
Pagrindinė centro puolėjų paskirtis yra mušti įvarčius. Centro puolėjai gali žaisti kaip ryšys tarp saugų ir pagrindinio puolėjo (popuolėjo) arba kaip „taikinys“ (). Kai kurie žaidėjai žaidžia baudos aikštelėje „ieškodami“ įvarčio.

Žaidėjai, kurie žaidžia „*taikinio*“ (Target man) pozicijoje, dažniausiai būna aukštesni nei vidutinio ūgio, turi taiklų smūgį ir gerus žaidimo galva įgūdžius. Jie pasinaudodami savo fizinėmis galimybėmis palaiko kamuolį, kol į puolimą įsijungia kiti komandos žaidėjai. Įvarčius dažniausiai muša galva, po kamuolio skersavimo į baudos aikštelę, kamuolį priima nugara į vartus. Tokie žaidėjai yra: Alan Shearer, Joe Jordan, Denis Law, Duncan Ferguson, Peter Crouch ir Fernando Morientes.

Kiti puolėjai pasikliauja savo greičiu. Jiems kamuolys perduodamas pro gynėjų liniją ir jie stengiasi jį pavyti. Tokie žaidėjais buvo Hernan Crespo ir Michael Owen.

Patys geriausieji puolėjai gali žaisti abejose pozicijose. Tokiais buvo: Pelé (jaunystėje), Marco van Basten ir Ally McCoist.

Žaidėjai, kurie yra jungtis tarp puolimo ir saugų grandies žaidžia atsitraukę ir naudoja savo puikų aikštės matymą tam, kad sukurtų pavojingas situacijas arba įmuštų patys. Taip žaidė: Thierry Henry, Wayne Rooney, Raúl ir Edgaras Jankauskas.

## Krašto puolėjai
Pastaruoju metu pradeda populiarėti krašto puolėjai. Jie kartu su krašto saugais padeda organizuoti komandos puolimą kraštais. Gavę kamuolį, skersuoja jį į baudos aikštelę arba stengiasi su juo prasiveržti pro gynėjus.
Didžiaakinės ešeržuvės

**Didžiaakinės ešeržuvės** (*Pempheridae*) – ešeržuvių  (*Perciformes*) būrio žuvų šeima, kurioje yra 2 gentys ir apie 26 rūšys. Dydis – iki 22 cm. Paplitusios vandenynų atogrąžų srityse priekrantėse iki 100 m gylyje, taip pat priedugnyje. 

## Gentys
*Gelminės didžiaakės ešeržuvės (*Parapriacanthus*)
*Paprastosios didžiaakės (*Pempheris*)